На основу чл. 269. - 275. Закона о привредним друштвима („Службени гласник РС“, бр. 36/11, 99/11, 83/14 - др. зaкoн, 05/15, 44/18, 95/18 и 91/19), члана 29. и члана 37. став 1. тачка 7. Статута Компаније „Дунав осигурање” а.д.о. („Службени лист Компаније”, број 16/12, 40/15, 51/15, 09/16, 21/16, 39/18, 18/19 и 24/19), Скупштина Компаније на Редовној седници одржаној дана 27. априла 2021. године, донела је

**ОДЛУКУ**

**о расподели добити за 2020. годину**

**и исплати дивиденде**

**Члан 1.**

Укупан остварен нето добитак Компаније „Дунав осигурање” а.д.о. Београд (у дaљем тексту: Компанија) утврђен у годишњем извештају о пословању за 2020. годину износи 3.198.452.936,87 динара и састоји се од:

- добитка животног осигурања у износу од 48.747.186,05 динара и

- добитка неживотног осигурања у износу од 3.149.705.750,82 динара.

**Члан 2.**

Добит Компаније по основу животног осигурања из члана 1. ове Одлуке, у износу од 48.747.186,05 динара распоређује се на следећи начин:

- 85% добити Компаније по основу животног осигурања, односно 41.435.108,14 динара приписује се осигураницима у складу са Правилником о критеријумима и начину обрачунавања математичке резерве животних осигурања („Службени лист Компаније“, бр. 18/16)

- за исплату дивиденде акционарима Компаније у укупном бруто износу од 7.312.077,91 динара.

**Члан 3.**

Добит Компаније по основу неживотног осигурања из члана 1. ове Одлуке, у износу од 3.149.705.750,82 динара распоређује се на следећи начин:

- за исплату дивиденде акционарима Компаније у укупном бруто износу од 3.149.660.677,42 динара

- преостали део добити у износу од 45.073,40 динара задржава се као нераспоређена добит.

**Члан 4.**

Одобрава се исплата дивиденде акционарима Компаније у новцу у бруто износу од 359,63 динара по акцији, која ће се извршити у року од 6 месеци од дана доношења ове одлуке.

**Члан 5.**

Право на исплату дивиденде имају сви акционари Компаније на Дан акционара за редовну седницу Скупштине акционара Компаније, односно на дан 17.04.2021. године.

**Члан 6.**

Овлашћује се Извршни одбор Компаније да у складу са овом Одлуком одреди дан и начин исплате дивиденде акционарима Компаније.

**Члан 7.**

Компанија се обавезује да ће, у року од 15 дана од дана доношења ове Одлуке, обавестити све акционаре којима се исплаћује дивиденда, на начин предвиђен за обавештавања акционара седници Скупштине акционара Компаније.

**Члан 8.**

Ова Одлука ступа на снагу наредног дана од дана доношења.

**С број:**

**27. април 2021. године ПРЕДСЕДНИК СКУПШТИНЕ**

**Београд**

**Ана Јовић**